
ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 1864 

8 Οκτωβρίου 1999 


ΠΕΡΙΕΧΟΜΕΝΑ 


ΠΡΟΕΔΡΙΚΑ ΔΙΑΤΑΓΜΑΤΑ 

Έγκριση σύστασης του κοινωφελούς ιδρύματος με 
την επωνυμία «ΠΟΛΙΤΙΣΤΙΚΟ ΙΔΡΥΜΑ ΓΕΩΡΓΙΟΥ & 
ΑΣΗΜΙΝΑΣ ΠΕΡΔΙΚΑΚΗ» και κύρωση του οργανι¬ 
σμού αυτού. 1 

ΑΠΟΦΑΣΕΙΣ 


Τροποποίηση της 6400/2060/1984 (ΦΕΚ 387/Β') από¬ 
φασης του Υπουργού Προεδρίας της Κυβέρνησης 
για τη διαδικασία αγοράς, διάθεσης κ.λπ. αυτοκι¬ 
νήτων των Υπηρεσιών του Δημόσιου Τομέα. 2 

Τροποποίηση της 190660/7.4.1999 διαπιστωτικής α¬ 
πόφασης Υπουργού Εργασίας και Κοιν. Ασφαλίσε¬ 
ων, σχετικά με σύσταση Πρωτοβάθμιων πενταμε¬ 
λών Επιτροπών του Ν. 2643/98. 3 

Χορήγηση άδειας ίδρυσης και λειτουργίας Ερασιτε¬ 
χνικής Σχολής Χορού. 4 

Έγκριση μεταστέγασης της «Μουσικής Σχολής Μα¬ 
γνησίας» . 5 

Έγκριση μεταβίβασης της άδειας ίδρυσης και λει¬ 
τουργίας του «Αχαϊκού Ωδείου». 6 

Χορήγηση άδειας ίδρυσης και λειτουργίας Ωδείου, 
στο Γεώργιο Καλογεράκο. 7 

Έγκριση μεταβίβασης άδειας ίδρυσης και λειτουργίας 
του Ωδείου στην Ομόρρυθμο Εταιρεία «Σπύρος Η- 
λιάδης και Σια Ο.Ε.». 8 

Χορήγηση άδειας ίδρυσης και λειτουργίας Μουσικής 
Σχολής στην Αναστασία Χωτιάδου. 9 

Τροποποίηση απόφασης «Προσόντα προϋποθέσεις 
και τρόπος εισαγωγής στη Σχολή Δοκίμων Υπαξιω- 
ματικών Λ.Σ.» (ΦΕΚ 877 Β'). 10 

Ανάκληση των αριθμ. 3025/12.8.98 και 3138/11.9.98 α¬ 
ποφάσεων του Νομάρχη Ανατ. Αττικής. 11 


ΠΡΟΕΔ ΡΙΚΑ ΔΙΑΤΑ ΓΜΑΤΑ 

(ΐ) 

Έγκριση σύστασης του κοινωφελούς ιδρύματος με την ε¬ 
πωνυμία «ΠΟΛΙΤΙΣΤΙΚΟ ΙΔΡΥΜΑ ΓΕΩΡΓΙΟΥ & ΑΣΗΜΙ¬ 
ΝΑΣ ΠΕΡΔΙΚΑΚΗ» και κύρωση του οργανισμού αυτού. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Την αριθ. 16304/24.6.1998 πράξη της συμβολαιογρά¬ 
φου Ρόδου Μαρίας Ζωΐδου - Πέρου, όπως αυτή τροπο¬ 
ποιήθηκε με την αριθ.16811/4.2.1999 πράξη της ίδιας 
συμβολαιογράφου, με την οποία η Ασημένη ή Ασημίνα 
Περδικάκη χα Γεωργίου σύστησε κοινωφελές ίδρυμα με 
την επωνυμία «ΠΟΛΙΤΙΣΤΙΚΟ ΙΔΡΥΜΑ ΓΕΩΡΓΙΟΥ ΚΑΙ ΑΣΗ¬ 
ΜΙΝΑΣ ΠΕΡΔΙΚΑΚΗ» και με έδρα την πόλη της Ρόδου. 

2. Τις διατάξεις των άρθρων: α) 95 και 98 του Α.Ν. 
2039/1939, β) 101 και 119του Εισαγωγικού Νόμου του Α¬ 
στικού Κώδικα και γ) 108 και 110 του Αστικού Κώδικα. 

3. Την από 7.12.1998 γνωμοδότηση του Συμβουλίου Ε¬ 
θνικών Κληροδοτημάτων. 

4. Την αριθ. 1107147/1239/0006Α/4.10.1996 κοινή από¬ 
φαση του Πρωθυπουργού και του Υπουργού Οικονομι¬ 
κών, με την οποία ανατέθηκαν αρμοδιότητες Υπουργού 
Οικονομικών στους Υφυπουργούς Οικονομικών (ΦΕΚ 
922Β). 

Με πρόταση των Υπουργών Εθνικής Παιδείας και Θρη¬ 
σκευμάτων, Πολιτισμού και του Υφυπουργού Οικονομι¬ 
κών, αποφασίζουμε: 

Άρθρο Μόνο 

1. Εγκρίνουμε τη σύσταση του κοινωφελούς ιδρύματος 
με την επωνυμία «ΠΟΛΙΤΙΣΤΙΚΟ ΙΔΡΥΜΑ ΓΕΩΡΓΙΟΥ & 
ΑΣΗΜΙΝΑΣ ΠΕΡΔΙΚΑΚΗ», η οποία έγινε από την Ασημένη 
ή Ασημίνα Περδικάκη χα Γεωργ. με την αριθ. 16304/ 
24.6.1998 πράξη της συμβολαιογράφου Ρόδου Μαρίας 
Ζωΐδου - Πέρου, όπως αυτή τροποποιήθηκε με την α- 
ριθ.16811/4.2.1999 πράξη της ίδιας συμβολαιογράφου. 

Το ίδρυμα τούτο αποτελεί νομικό πρόσωπο ιδιωτι- 

κού δικαίου, υπάγεται στην εποπτεία και τον έλεγχο 
των Υπουργών Οικονομικών, Εθνικής Παιδείας και 
Θρησκευμάτων και Πολιτισμού και διέπεται από τις 
διατάξεις της παραπάνω συστατικής του πράξης, του 
παρακάτω οργανισμού, του Α.Ν. 2039/1939 και των 
διαταγμάτων που εκδόθηκαν ή θα εκδοθούν, σε εκτέ¬ 
λεση του νόμου τούτου. 

2. Κυρώνουμε τον οργανισμό διοίκησης και διαχείρισης 
του ιδρύματος τούτου, που αποτελείται από δώδεκα (12) 
άρθρα και καταχωρίζεται παρακάτω: 

ΟΡΓΑΝΙΣΜΟΣ 

Διοίκησης και διαχείρισης του κοινωφελούς ιδρύματος με 

την επωνυμία «ΠΟΛΙΤΙΣΤΙΚΟ ΙΔΡΥΜΑ ΓΕΩΡΓΙΟΥ ΚΑΙ 

ΑΣΗΜΙΝΑΣ ΠΕΡΔΙΚΑΚΗ». 

Άρθρο 1 

Μορφή - Επωνυμία - Έδρα - Σφραγίδα 

1. Το κοινωφελές ίδρυμα με την επωνυμία «ΠΟΛΙΤΙΣΤΙ¬ 
ΚΟ ΙΔΡΥΜΑ ΓΕΩΡΓΙΟΥ ΚΑΙ ΑΣΗΜΙΝΑΣ ΠΕΡΔΙΚΑΚΗ», 
που συστήθηκε από την Ασημένη ή Ασημίνα Περδικάκη 
με την αριθ. 16304/24.6.1998 πράξη της συμβολαιογρά¬ 
φου Ρόδου Μαρίας Ζωΐδου-Πέρου όπως τροποποιήθη¬ 
κε με την αριθ.16811/4.2.1999 πράξη της ίδιας συμβο¬ 
λαιογράφου, αποτελεί νομικό πρόσωπο ιδιωτικού δικαί¬ 
ου και διέπεται από τις διατάξεις της παραπάνω 
συστατικής πράξης, του παρόντος οργανισμού, του 
Α.Ν. 2039/1939, όπως κάθε φορά ισχύει ο νόμος αυτός 
και των διαταγμάτων που εκδόθηκαν ή θα εκδοθούν σε 
εκτέλεση του νόμου τούτου. 

2. Έδρα του ιδρύματος είναι η πόλη της Ρόδου. 

3. Η σφραγίδα του Ιδρύματος, είναι στρογγυλή και ανα¬ 
γράφει περιμετρικά μέσα σε πλαίσιο, την επωνυμία του ι¬ 
δρύματος και στο μέσον αυτής την έδρα και το έτος έ¬ 
γκρισης της σύστασής του. 

Αρθρο 2 

Σκοπός 

Σκοπός του ιδρύματος είναι: 

Η δημιουργία εκθεσιακού χώρου εντός του οποίου θα ε¬ 
κτίθενται έργα τέχνης, συλλογές, βιβλία κ.λπ. τα οποία θα 
προάγουν την επιστήμη, την τέχνη και τα γράμματα εν γέ- 
νει, θα γίνονται συναντήσεις, διαλέξεις, πνευματικά παι¬ 
χνίδια και γενικά εκδηλώσεις πνευματικού πολιτιστικού 
και θρησκευτικού περιεχομένου. 

Άρθρο 3 

Περιουσία - Πόροι 

1. Περιουσία του ιδρύματος αποτελούν: 

α) Χρηματικό ποσό τριάντα εκατομμυρίων (30.000.000) 
δρχ. 

β) Ισόγειο οίκημα επί της οδού 28ης Οκτωβρίου 66-68 
στη Ρόδο, αποτελούμενοαπό δύο κατοικίες (II) επιφάνει¬ 
ας 108,46 τ.μ. και (12) 103,02 τ.μ. με αποθήκη (Υ3) 32,46 
τ.μ. 

Η ιδρύτρια έχει δικαίωμα ισοβίου οικήσεως στο ανωτέ¬ 
ρω ακίνητο. 

2. Πόροι του Ιδρύματος είναι: 

α) Τα εισοδήματα από την εκμετάλλευση των περιου¬ 
σιακών του στοιχείων. 

β) Οι τόκοι από τις καταθέσεις του σε Τράπεζες ή άλ¬ 
λους Πιστωτικούς Οργανισμούς. 


γ) Οι χρηματικές παροχές ή επιχορηγήσεις, καθώς και 
οι κληρονομιές, κληροδοσίες και δωρεές, οποιουδήποτε 
φυσικού ή νομικού προσώπου, προς αυτό. 

Άρθρο 4 
Διοίκηση 

1. Το ίδρυμα διοικείται από πενταμελές Διοικητικό Συμ¬ 
βούλιο που αποτελείται από τους: 

α) Ασημίνα Χα Γεωργ. Περδικάκη, ως ισόβιο Πρόεδρο 
με αναπληρωτή το Στέφανο Στεφανίδη του Ιωάννου. 

β) Ιωάννη Χαρίτου του Γαβριήλ, με αναπληρώτρια την 
Ευαγγελία Στεφανίδου του Στεφάνου. 

γ) Αναστασία Αλεξάνδρου-Κάντιτο, με αναπληρώτρια 
την Αδελαΐδα Συντηχάκη-Βερβέρη. 

δ) Μιχαήλ Βαγιανάκη του Ιπποκράτη, με αναπληρωτή 
τον Γεώργιο Κυριάκου Κύρη. 

ε) Ιωάννη Μανουσάκη, ο οποίος θα είναι μέλος του ι¬ 
δρύματος μέχρι της ενηλικιώσεως της Μοσχούλας Βα- 
γιανάκη του Μιχαήλ, η οποία με τη συμπλήρωση των 18 ε¬ 
τών θα λάβει τη θέση της στο ίδρυμα, με αναπληρώτρια 
τη Μαρία συζ. Μιχαήλ Βαγιανάκη. 

2. Τα μέλη του Διοικητικού Συμβουλίου ορίζουν με πρά¬ 
ξη τους, έπειτα από ψηφοφορία, τον Αντιπρόεδρο, το 
Γραμματέα και τον Ταμία. 

3. Σε περίπτωση αποποίησης, παραίτησης, έκπτωσης, 
ανικανότητας, θανάτου ή αντικατάστασης, για οποιοδή- 
ποτε λόγο, κάποιου από τα τακτικά ή αναπληρωματικά 
μέλη του Διοικητικού Συμβουλίου, η κενή θέση συμπλη¬ 
ρώνεται με απόφαση των υπολοίπων μελών, σύμφωνα με 
τις διατάξεις της συστατικής πράξης και του άρθρου 99 
του Α.Ν. 2039/1939. 

4. Η θητεία των μελών του Διοικητικού Συμβουλίου είναι 
ισόβιος. 

5. Το Διοικητικό Συμβούλιο συνεδριάζει τακτικά κάθε δί- 
μηνο και εκτάκτως όποτε το ζητήσει ο Πρόεδρος ή δύο α¬ 
πό τα μέλη του, με γραπτή αίτησή τους προς τον Πρόεδρο, 
πάντοτε όμως έπειτα από πρόσκληση του Προέδρου. 

6. Το Διοικητικό Συμβούλιο βρίσκεται σε απαρτία όταν 
τα παρόντα μέλη είναι περισσότερα από τα απάντα. Με¬ 
ταξύ των παρόντων, πρέπει υποχρεωτικά να είναι και ο 
Πρόεδρος ή ο νόμιμος αναπληρωτής του. 

7. Οι αποφάσεις του Διοικητικού Συμβουλίου λαμβάνο- 
νται κατά πλειοψηφία των παρόντων μελών, και σε περί¬ 
πτωση ισοψηφίας, υπερισχύει, η γνώμη με την οποία συ- 
ντάσσεται ο Πρόεδρος. 

8. Σε περίπτωση που κάποιο μέλος του Διοικητικού Συμ¬ 
βουλίου απουσιάζει αδικαιολόγητα από έξι (6) συνεχείς 
συνεδριάσεις, θεωρείται ότι έχει παραιτηθεί και η κενή 
θέση αυτού συμπληρώνεται κατά τα οριζόμενα στην 
παρ.3 του παρόντος άρθρου. 

Τα πρακτικά υπογράφονται από όλα τα μέλη που μετέ¬ 
χουν στη συνεδρίαση. 

9. Σε κάθε συνεδρίαση του Διοικητικού Συμβουλίου τη¬ 
ρούνται πρακτικά,στα οποία καταχωρίζονται όλες οι απο¬ 
φάσεις που λαμβάνονται από αυτό, καθώς και η γνώμη 
των μελών που τυχόν διαφωνούν. 

10. Τα μέλη του Διοικητικού Συμβουλίου, προσφέρουν 
τις υπηρεσίες τους χωρίς αμοιβή. Δικαιούνται όμως οδοι¬ 
πορικών ή άλλων εξόδων που δαπάνησαν για την εκτέλε¬ 
ση υπηρεσίας του ιδρύματος, εφόσον έγιναν έπειτα από 
ειδική εντολή του Διοικητικού Συμβουλίου και αποδει- 
κνύεται ότι πραγματοποιήθηκαν νόμιμα. 

Άρθρο 5 

Αρμοδιότητες Διοικητικού Συμβουλίου 

1. Το Διοικητικό Συμβούλιο διοικεί και διαχειρίζεται την 
περιουσία του ιδρύματος και γενικά αποφασίζει για κάθε 
θέμα που αφορά στη διοίκηση και στη λειτουργία του, τη 
διάθεση των πόρων αυτού, καθώς και για κάθε ενέργεια 
που σχετίζεται με την εκπλήρωση του σκοπού του, πά¬ 
ντοτε όμως σύμφωνα με τις διατάξεις της συστατικής 
πράξης, του παρόντος οργανισμού, του Α.Ν. 2039/1939 
και των διαταγμάτων που εκθόθηκαν ή θα εκδοθούν σε ε¬ 
κτέλεση του νόμου τούτου, καθώς και των λοιπών σχετι¬ 
κών νόμων και διαταγμάτων. 

2. Το Διοικητικό Συμβούλιο ειδικότερα: 

α) Καταρτίζει, ψηφίζει και υποβάλλει κάθε χρόνο για έ¬ 
γκριση στην αρμόδια από το νόμο Αρχή, τον προϋπολογι¬ 
σμό και απολογισμό του ιδρύματος, σύμφωνα με τις δια¬ 
τάξεις των άρθρων 101 και 102 του Α. Ν. 2039/1939 και του 
από 20.12.1939 Β.Δ/τος (ΦΕΚ 552 Α'). 

Μαζί με τον απολογισμό, καταρτίζει, ψηφίζει και υπο¬ 
βάλλει και το γενικό ισολογισμό του ενεργητικού και του 
παθητικού του ιδρύματος. 

β) Αποφασίζει την πρόσληψη του αναγκαίου προσωπι- 
κούτου ιδρύματος, με την προϋπόθεση όμως ότι υπάρχει 
αντίστοιχη πίστωση στον εγκεκριμένο προϋπολογισμό 
του. Προσδιορίζει τα δικαιώματα, τις υποχρεώσεις και τα 
ειδικότερα καθήκοντα του παραπάνω προσωπικού, κα¬ 
θώς και την αμοιβή του, σύμφωνα με τους όρους των συλ¬ 
λογικών συμβάσεων εργασίας και τις διατάξεις γενικότε¬ 
ρα της εργατικής νομοθεσίας. 

γ) Αποφασίζει για κάθε θέμα που έχει σχέση με την εύ¬ 
ρυθμη λειτουργία των υπηρεσιών του ιδρύματος. 

δ) Αποφασίζει για την αποδοχή ή αποποίηση κληρονο¬ 
μιών, κληροδοσιών και δωρεών, καθώς και για την ανακή¬ 
ρυξη ευεργετών και δωρητών του ιδρύματος. 

Άρθρο 6 

Αρμοδιότητες Προέδρου 

1. Ο Πρόεδρος ταυ Διοικητικού Συμβουλίου του ιδρύ¬ 
ματος: 

α) Εκπροσωπεί τούτο στα Δικαστήρια, στις Αρχές, κα¬ 
θώς και στις σχέσεις του με κάθε τρίτο, αυτοπροσώπως ή 
με πρόσωπο που ορίζεται απ’ αυτόν και εγκρίνεται με α¬ 
πόφαση του Διοικητικού Συμβουλίου. 

β) Συγκαλεί το Διοικητικό Συμβούλιο σε τακτικές και έ¬ 
κτακτες συνεδριάσεις, κηρύσσει την έναρξη και λήξη αυ¬ 
τών και διευθύνει τις συζητήσεις. 

Οι προσκλήσεις για συνεδρίαση στέλνονται σΓα μέλη 
του Διοικητικού Συμβουλίου τέσσερις (4) τουλάχιστον μέ¬ 
ρες πριν από τη συνεδρίαση. 

γ) Καταρτίζει, βοηθούμενος από το Γραμματέα, την η¬ 
μερήσια διάταξη των θεμάτων που θα συζητηθούν, την ο¬ 
ποία και υπογράφει. Θέμα που δεν περιλαμβάνεται σ’ αυ¬ 
τήν δεν συζητείται, εκτός αν πρόκειται για επείγουσα υ¬ 
πόθεση και συμφωνήσει γι’ αυτό η πλειοψηφία των 
παρόντων μελών του Διοικητικού Συμβουλίου. 

δ) Εισηγείται στο Διοικητικό Συμβούλιο τα θέματα της 
συζήτησης. Μπορεί όμως, όποτε κρίνει σκόπιμο, να ανα¬ 
θέτει την εισήγηση διαφόρων θεμάτων σε άλλο μέλος του 
Διοικητικού Συμβουλίου. 

ε) Αλληλογραφεί με τις Αρχές και υπογράφει όλα τα έγ¬ 
γραφα του ιδρύματος προς τρίτους. 


στ) Εκδίδει τα εντάλματα πληρωμής για κάθε δαπάνη 
που προβλέπεται στον εγκεκριμένο προϋπολογισμό. 

ζ) Ασκεί εποπτεία και έλεγχο στο προσωπικό του ιδρύ¬ 
ματος, εκτελεί τις αποφάσεις του Διοικητικού Συμβουλί¬ 
ου και ενεργεί σύμφωνα με τις ειδικές εξουσιοδοτήσεις 
και εντολές αυτού. 

2. Τον Πρόεδρο, όταν απουσιάζει ή κωλύεται, αναπλη¬ 
ρώνει ο Αντιπρόεδρος και σε περίπτωση απουσίας ή κω¬ 
λύματος τούτου, άλλο μέλος του Διοικητικού Συμβουλίου 
που ορίζεται με απόφαση αυτού. 

Άρθρο 7 

Αρμοδιότητες Γραμματέα 

1.Ο Γραμματέας του ιδρύματος: 

α) Συνυπογράφει με τον Πρόεδρο κάθε έγγραφο του ι¬ 
δρύματος προς τρίτους. 

β) Φροντίζει για τη σύνταξη των πρακτικών του Διοικητι¬ 
κού Συμβουλίου. 

γ) Διεκπεραιώνει την αλληλογραφία. 

δ) Φυλάττει τα έγγραφα, τα βιβλία (εκτός από τα διαχει¬ 
ριστικά) και τη σφραγίδα του ιδρύματος και ευθύνεται για 
την καταστροφή ή την απώλεια τούτων. 

2.0 Γ ραμματέας μπορεί, εφόσον κρίνεται αιτιολογημέ¬ 
να απαραίτητο από το Διοικητικό Συμβούλιο (λόγω ειδι¬ 
κών συνθηκών), να βοηθείται από υπάλληλο του ιδρύμα¬ 
τος, την ευθύνη όμως για τις ενέργειες τούτου φέρει πά¬ 
ντοτε ο ίδιος. 

3. Το Γ ραμματέα, όταν απουσιάζει ή κωλύεται, αναπλη¬ 
ρώνει άλλο μέλος του Διοικητικού Συμβουλίου, που ορί¬ 
ζεται με απόφαση αυτού. 

Άρθρο 8 

Αρμοδιότητες Ταμία 

1. Ο Ταμίας του ιδρύματος: 

α) Εισπράττει όλα τα έσοδα τούτου, εκδίδοντας και υ¬ 
πογράφοντας σχετικές αριθμημένες διπλότυπες αποδεί¬ 
ξεις. 

β) Καταθέτει τα έσοδα του ιδρύματος, σε ένα από τα πι¬ 
στωτικά ιδρύματα, που ορίζονται στο άρθρο 73 του Α.Ν. 
2039/1939, έχοντας την ευχέρεια να παρακρατεί από αυ¬ 
τά ένα μικρό ποσό, που είναι αναγκαίο για την πληρωμή έ¬ 
κτακτων και επεινουσών δαπανών του ιδρύματος, το ύ¬ 
ψος του οποίου καθορίζεται με απόφαση του Διοικητικού 
.Συμβουλίου στην αρχή κάθε έτους. 

γ) Εκτελεί κάθε πληρωμή, ύστερα από έγγραφη εντολή 
του Προέδρου ή του νόμιμου αναπληρωτή του. 

δ) Τηρεί και φυλάττει τα διαχειριστικά βιβλία και στοι¬ 
χεία του ιδρύματος. 

ε) Φροντίζει για την έγκαιρη κατάρτιση και υποβολή στο 
Διοικητικό Συμβούλιο το:ν σχεδίων προϋπολογισμού, α¬ 
πολογισμού και ισολογισμού του ιδρύματος. 

2. Τον Ταμία, όταν απουσιάζει ή κωλύεται, αναπληρώνει 
άλλο μέλος του Διοικητικού Συμβουλίου που ορίζεται με 
απόφαση αυτού. 

Άρθρο 9 

Οικονομική διαχείριση 

1. Η οικονομική διαχείριση του ιδρύματος, περιλαμβά¬ 
νει ετήσια περίοδο, η οποία αρχίζει την 1 η Ιανουάριου και 
λήγει την 31η Δεκεμβρίου του ίδιου έτους. 

Κατ’ εξαίρεση, η πρώτη διαχειριστική περίοδος αρχίζει 

από την ημέρα δημοσίευσης στην Εφημερίδα της Κυβερ- 
νήσεως του σχετικού Προεδρικού Διατάγματος έγκρισης 
της σύστασης του ιδρύματος, η οποία μπορεί να παρατα- 
θεί μέχρι την 31 η Δεκεμβρίου του επομένου ημερολογια¬ 
κού έτους, με απόφαση του Διοικητικού Συμβουλίου που 
λαμβάνεται στην πρώτη συνεδρίαση του. 

2. Η οικονομική διαχείριση γίνεται με βάση προϋπολογι¬ 
σμό και απολογισμό εσόδων και εξόδων, που καταρτίζο¬ 
νται σύμφωνα με τις διατάξεις των άρθρων 101 και 102 
του Α.Ν. 2039/1939 και του από 20.12.1939 σχετικού δια¬ 
τάγματος (ΦΕΚ552Α 1 ). 

Άρθρο 10 
Βιβλία και Στοιχεία 

1. Το ίδρυμα τηρεί υποχρεωτικά τα ακόλουθα βιβλία και 
στοιχεία: 

α) Βιβλίο πρωτοκόλλου αλληλογραφίας. 

β) Βιβλίο πρακτικών συνεδριάσεων του Διοικητικού 
Συμβουλίου. 

γ) Βιβλίο λογιστικής παρακολούθησης, στο οποίο κατα¬ 
χωρίζονται με χρονολογική σειρά και με λογιστική τάξη, 
όλα τα έσοδα και έξοδα του ιδρύματος που πραγματο¬ 
ποιούνται στη διάρκεια της χρήσης. 

δ) Βιβλίο - μητρώο εκθετών. 

ε) Στελέχη αριθμημένων διπλοτύπων αποδείξεων εί¬ 
σπραξης και ενταλμάτων πληρωμής, θεωρημένα από τον 
Πρόεδρο. 

2. Εκτός από τα παραπάνω βιβλία και στοιχεία, το Διοι¬ 
κητικό Συμβούλιο αποφασίζει την τήρηση και άλλων βι¬ 
βλίων και στοιχείων, τα οποία κρίνει ότι είναι απαραίτητα 
για την παρακολούθηση της διαχείρισης της περιουσίας 
του ιδρύματος και της εκτέλεσης των σκοπών του. 

Αρθρο 11 

Τροποποίηση Οργανισμού 

Ο Οργανισμός του ιδρύματος μπορεί να τροποποιηθεί 
ή να συμπληρωθεί με προεδρικό διάταγμα, σύμφωνα με 
τις διατάξεις των άρθρων 98 του Α.Ν, 2039/1939 και 110 
και 119 του Αστικού Κώδικα, ύστερα από πρόταση του Δι¬ 
οικητικού Συμβουλίου αυτού. 

Άρθρο 12 

Διάλυση του ιδρύματος - Τύχη περιουσίας αυτού 

1. Το ίδρυμα διαλύεται, όταν και όπως ο Νόμος ορίζει: 

2. Σε περίπτωση διάλυσης του ιδρύματος για οποιοδή- 
ποτε λόγο, η περιουσία του περιέρχεται σε ίδρυμα πα¬ 
ρεμφερούς σκοπού. 

Στους Υπουργούς Εθνικής Παιδείας και Θρησκευμά¬ 
των, Πολιτισμού και στον Υφυπουργό Οικονομικών, ανα¬ 
θέτουμε τη δημοσίευση και εκτέλεση του παρόντος δια¬ 
τάγματος. 

Αθήνα, 21 Σεπτεμβρίου 1999 
Ο ΠΡΟΕΔΡΟΣ ΤΗΣ ΔΗΜΟΚΡΑΤΊΑΣ 

ΚΩΝ/ΝΟΣ Δ. ΣΤΕΦΑΝΟΠΟΥΛΟΣ 

Ο! ΥΠΟΥΡΓΟΙ 

ΥΦΥΠ. ΟΙΚΟΝΟΜΙΚΩΝ ΕΘΝΙΚΗΣ ΠΑΙΔΕΙΑΣ & ΘΡΗΣΚΕΥΜΑΤΩΝ 

ΓΕΩΡΓ. ΔΡΥΣ ΓΕΡ. ΑΡΣΕΝΗΣ 

ΠΟΛΙΤΙΣΜΟΥ 

ΕΛ. ΠΑΠΑΖΩΗ 


ΑΠΟΦΑΣΕΙ Σ 

Αριθ,οικ. 3715/19788 (2) 

Τροποποίηση της 6400/2060/1984 (ΦΕΚ 387/Β') απόφα¬ 
σης του Υπουργού Προεδρίας της Κυβέρνησης για τη 
διαδικασία αγοράς, διάθεσης κ.λπ. αυτοκινήτων των 
Υπηρεσιών του Δημόσιου Τομέα. 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜ. ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ 
ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις: 

α) Του Ν.Δ. 2396/1953 (ΦΕΚ 117/Α ) «περί κανονισμού 
χρήσεως και κινήσεως αυτοκινήτων οχημάτων του Δημο¬ 
σίου, των Οργανισμών Τοπικής Αυτοδιοικήσεως και των 
εν γένει Νομικών Προσώπων Δημοσίου Δικαίου». 

β) Του άρθρου 29Ατου Ν. 1558/1985 (ΦΕΚ 137Α ), που 
προστέθηκε με το άρθρο 27 του Ν. 2081/1992 (ΦΕΚ 
154/Α') και αντικαταστάθηκε από το άρθρο 1 παρ. 2α του 
Ν. 2469/1997 (ΦΕΚ38Α'). 

γ) Των άρθρων 3, παρ. 4 και 5 περίπτ. β' του Ν.Δ. 
216/1974 (ΦΕΚ 367/Ά ) «περί συστάσεως Υπουργείου 
Προεδρίας Κυβερνήσεως». 

δ) Των άρθρων 3 περ. γ και 22 παρ. 3 του Ν. 2362/95 
(ΦΕΚ 247/Α795) «περί Δημοσίου Λογιστικού, ελέγχου των 
δαπανών του Κράτους και άλλες διατάξεις». 

ε) Του Π.Δ. 373/1995 (ΦΕΚ201/Α") «Συγχώνευση των Υ¬ 
πουργείων Προεδρίας της Κυβέρνησης και Εσωτερικών, 
στο Υπουργείο Εσωτερικών, Δημόσιας Διοίκησης και Α¬ 
ποκέντρωσης και καθορισμός των αρμοδιοτήτων του». 

στ) Του Π.Δ. 400/1995 (ΦΕΚ 226/Α") «Σύσταση Γενικής 
Γραμματείας Δημόσιας Διοίκησης στο Υπουργείο Εσωτε¬ 
ρικών, Δημόσιας Διοίκησης και Αποκέντρωσης και καθο¬ 
ρισμός των αρμοδιοτήτων της». 

2. Την απόφασή μας 6400/2060/1984 (ΦΕΚ387/Β') «Δια¬ 
δικασία αγοράς, διάθεσης, θέσης, άρσης της κυκλοφο¬ 
ρίας κ.λπ. αυτοκινήτων των Υπηρεσιών του άρθρου 1 του 
Ν.Δ. 2396/53 καιδικύκλων». 

3. Την κοινή απόφαση με αριθμό 8211/8.3.1999 (ΦΕΚ 
198/'Β') του Πρωθυπουργού και της Υπουργού Εσωτερι¬ 
κών, Δημόσιας Διοίκησης και Αποκέντρωσης «Ανάθεση 
αρμοδιοτήτων στους Υφυπουργούς Εσωτερικών, Δημό¬ 
σιας Διοίκησης και Αποκέντρωσης». 

4. Την αριθμ. 1107147/1239/006Α/4.10.1996 (ΦΕΚ 
922/Β71996) κοινή απόφαση του Πρωθυπουργού και του 
Υπουργού Οικονομικών για «Ανάθεση αρμοδιοτήτων Υ¬ 
πουργού Οικονομικών στους Υφυπουργούς Οικονομι¬ 
κών». 

5. Την 146/1999 Γνωμοδότηση του Γ Τμήματος Ν.Σ.Κ. 
που έγινε δεκτή η γνώμη της πλειοψηφίας από την Υ¬ 
πουργό Εσωτερικών. Δημόσιας Διοίκησης και Αποκέ¬ 
ντρωσης. 

6. Την ανάγκη επανακαθορισμού της διαδικασίας αγο¬ 
ράς αυτοκινήτων από υπηρεσίες του άρθρου 1 Ν.Δ. 
2396/53. 

7. Το γεγονός ότι από την παρούσα απόφαση δεν προ- 
καλείται δαπάνη σε βάρος του κρατικού προϋπολογι¬ 
σμού, αποφασίζουμε: 

1) Στην παρ. 3 του Κεφ, Α της 6400/2060/1984 (ΦΕΚ 
387/Β ) απόφασης προστίθεται τέταρτο εδάφιο ως εξής : 

«Έγκριση επίσης απαιτείται και πριν από τη σύναψη κά¬ 
θε σύμβασης χρηματοδοτικής μίσθωσης εφόσον επιτρέ- 

πεται τέτοια σύμβαση από τις διατάξεις που διέπουν το 
συγκεκριμένο φορέα». 

2) «Κατ’ εξαίρεση των οριζομένων στην παρ. 4 του Κεφ. 

Α' της 6400/2060/1984 (ΦΕΚ 387/Β') απόφασης για αγο¬ 
ρές αυτοκινήτων - οχημάτων κατόπιν συμβάσεων χρημα¬ 
τοδοτικής μίσθωσης που έχουν συναφθεί πριν από τη δη¬ 
μοσίευση της παρούσας απόφασης, η έγκριση μπορεί να 
δοθεί και εκ των υστέρων». 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 21 Σεπτεμβρίου 1999 

ΟΙ ΥΦΥΠΟΥΡΓΟΙ 
ΕΣΩΤΕΡΙΚΩΝ. ΔΗΜΟΣΙΑΣ 

ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ ΟΙΚΟΝΟΜΙΚΩΝ 

ΛΕΩΝ.ΤΖΑΝΗΣ ΝΙΚ. ΧΡΙΣΤΟΔΟΥΛΑΚΗΣ 

-♦- 

Αριθ. 191497 (3) 

Τροποποίηση της 190660/7.4.1999 διαπιστωτικής από¬ 
φασης Υπουργού Εργασίας και Κοιν. Ασφαλίσεων, 
σχετικά με σύσταση Πρωτοβάθμιων πενταμελών Επι¬ 
τροπών του Ν. 2643/98. 

ΟΥΠΟΥΡΓΟΣ 

ΕΡΓΑΣΙΑΣ ΚΑΙ ΚΟΙΝ. ΑΣΦΑΛΙΣΕΩΝ 

Έχοντας υπόψη: 

1. Τις διατάξεις του Ν. 1558/85 «Κυβέρνηση και Κυβερ¬ 
νητικά Όργανα». 

2. Τις διατάξεις του άρθρου 9 του Ν. 2643/98 «Μέριμνα 
για την απασχόληση ειδικών κατηγοριών και άλλες διατά¬ 
ξεις». 

3. Τις αριθμ. 192242/21.12.98, 190129/22.1.99 και 
190660/7.4.99 αποφάσεις μας (ΦΕΚ 1313 τ.Β'), (ΦΕΚ 55 
τ.Β') και (ΦΕΚ 451 τ.Β'). 

4. Το γεγονός ότι, από τη δημοσίευση της απόφασης 
αυτής δεν προκαλείται δαπάνη σε βάρος του Κρατικού 
Προϋπολογισμού, αλλά βαρύνει το λογαριασμό εξόδων 
Διοίκησης του Κλάδου Ανεργίας του ΟΑΕΔ. 

5. Το αριθ. 1302/2.9.1999 έγγραφο της Εθνικής Γενικής 
Συνομοσπονδίας Αναπήρων και Θυμάτων Πολέμου Ελλά¬ 
δος, αποφασίζουμε: 

Τροποποιούμε την αριθμ. 190660/7.4.1999 απόφασή 
μας (ΦΕΚ 451/Β726.4.99) κατά το μέρος της παραγρά¬ 
φου 1 που αφορά τη διαπίστωση σύστασης δύο (2) Πρω¬ 
τοβαθμίων πενταμελών Επιτροπών του Ν. 2643/98 στην 
Περιφερειακή Δ'νση Θεσσαλίας, ως εξής: 

1) Στην Περιφερειακή Δ/νση Θεσσαλίας, συνιστώνται 
δύο (2) επιτροπές, ήτοι: α) Μία (1) μεέδρατηΛάρισα, που 
θα περιλαμβάνει τους Νομούς: Λαρίσης, Μαγνησίας, 
Γρεβενών, Τρικάλων και Καρδίτσας, β) Μία (1) με έδρα τη 
Λαμία που θα περιλαμβάνει τους Νομούς: Ευρυτανίας και 
Φθιώτιδας. 

Κατά τα λοιπά ισχύει η αριθμ. 190660/7.4.99 απόφασή 
μας ’ 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 22 Σεπτεμβρίου 1999 

Ο ΥΠΟΥΡΓΟΣ 

ΜΙΛΤ. ΠΑΠΑΪΩΑΝΝΟΥ 


Αριθ. 34762 (4) 

Χορήγηση άδειας ίδρυσης και λειτουργίας Ερασιτεχνι¬ 
κής Σχολής Χορού. 

Η ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Το Π.Δ. 941/77 «Περί Οργανισμού του Υπουργείου 
Πολιτισμού και Επιστημών». 

2. Το Ν. 1158/81 «Περί οργανώσεως και διοικήσεως 
Σχολών Ανωτέρας Καλλιτεχνικής Εκπαιδεύσεως κ.λπ.» 
(ΦΕΚ 127/Α/13.5.81). 

3. Το Π.Δ. 457/83 «Ίδρυση και λειτουργία Ερασιτεχνι¬ 
κών Σχολών Χορού» (ΦΕΚ 174/Α/28.11.1983). 

4. Τοάρθροΐδτου Ν. 1348/1983 «Διάλυση του Ν.Π.Δ.Δ. 
με την επωνυμία «Αρμα Θέσπιδος» και άλλες διατάξεις» 
(ΦΕΚ47/Α/14.4.1983). 

5. Την αριθμ. ΥΠΠΟ/ΓΝΟΣ/49095/30.10.1991 (ΦΕΚ 987/ 
Β/91) υπουργική απόφαση «Μεταβίβαση αρμοδιοτήτων 
Υπουργού και δικαιώματος υπογραφής «Με Εντολή Υ¬ 
πουργού» στο Γενικό Γραμματέα και τους Προϊσταμέ¬ 
νους Διευθύνσεων, Τμημάτων και Γραφείων της Κεντρι¬ 
κής Υπηρεσίας του Υπουργείου Πολιτισμού». 

6. Την αριθμ. πρωτ. 34762 αίτηση της Μαρίας Διαμά- 
ντογλου - Μελλά με τα συνοδεύοντα δικαιολογητικά. 

7. Το πρακτικό αυτοψίας της Επιτροπής του άρθρου 6 
παρ. 4του Ν. 1158/81 όπως τούτο τροποποιήθηκε με την 
2436/85 (ΦΕΚ 31/Β/85) κοινή απόφαση των Υπουργών 
Προεδρίας της Κυβερνήσεως και Πολιτισμού και Επιστη¬ 
μών. 

8. Το γεγονός ότι από τις διατάξεις αυτής της απόφα¬ 
σης δεν προκαλείται δαπάνη σε βάρος του Κρατικού Προ¬ 
ϋπολογισμού, αποφασίζουμε: 

1. Χορηγούμε στη Μαρία Διαμάντογλου - Μελλά άδεια 
ίδρυσης και λειτουργίας Ερασιτεχνικής Σχολής Χορού η 
οποία θα στεγασθεί στο κτίριο επί της οδού Ροδοπόλεως 
και Τριπόλεως Ελληνικό (γωνία). Επωνυμία της Σχολής ο¬ 
ρίζεται η «Ερασιτεχνική Σχολή Χορού Μαρίας Διαμάντο- 
γλου - Μελλά». 

2. Η Σχολή θα αρχίσει τη λειτουργία της από το σχολικό 
έτος 1999 - 2000. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 13 Σεπτεμβρίου 1999 

Με εντολή Υπουργού 
Ο Διευθυντής 
Π. ΠΟΛΥΧΡΟΝΟΠΟΥΛΟΣ 

-φ- 

Αριθ, ΥΥΠΟ/ΚΑΤΕΧΝ/Δ/42582 (5) 

Έγκριση μεταστέγασης της «Μουσικής Σχολής 
Μαγνησίας». 

Η ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Το Ν. 1558/85 «Κυβέρνηση και Κυβερνητικά Όργα¬ 
να». 

2. Το Π.Δ. 941/77 «Περί Οργανισμού του Υπουργείου 
Πολιτισμού και Επιστημών». 

3. Το Β.Δ. 16/66 «Περί ιδρύσεως ιδιωτικών μουσικών ι¬ 
δρυμάτων». 

4. Το Ν. 299/76 «Περί ρυθμίσεως θεμάτων αφορώντων 
εις τον κανονισμό λειτουργίας των ιδιωτικών μουσικών ι- 

δρυμάτων ως και το από 11.11.57 Β.Δ. «περί κυρώσεως 
του εσωτερικού κανονισμού του Ωδείου Θεσ/νίκης». 

5. Τις αποφάσεις αριθ. 65278/16.11.83 «Χορήγηση ά¬ 
δειας ίδρυσης και λειτουργίας Μουσικής Σχολής στην 
Καίτη Σαμαρζή» (ΦΕΚ 686/τ.Β729.11.83) και ΚΑΤΕΧΝ/Δ/ 
37874/2162/11.9.90 «Έγκριση μεταστέγασης της «Μου¬ 
σικής Σχολής Μαγνησίας», (ΦΕΚ 622/Β727.9.90). 

6. Την απόφαση αριθ. ΥΠΠΟ/ΓΝΟΣ/49095/30.10.1991 
«Μεταβίβαση αρμοδιοτήτων Υπουργού και δικαιώματος 
υπογραφής «Με εντολή Υπουργού» στους Γεν. Γραμμα¬ 
τείς, Γεν. Διευθυντές και Προϊστάμενους των Διευθύνσε¬ 
ων τμημάτων και Γραφείων της Κ.Υ. του ΥΠΠΟ» (ΦΕΚ 
987/Τ.Β728.11.1991). 

7. Το από 2.9.99 πρακτικό αυτοψίας της Δ/νσης Τεχνι¬ 
κών Υπηρεσιών, της Νομαρχιακής Αυτοδιοίκησης Μαγνη¬ 
σίας. 

8. Την από 6.9.99 αίτηση, με τα συνημμένα δικαιολογη- 
τικσ., αποφασίζουμε: 

Εγκρίνουμε τη μεταστέγαση της Μουσικής Σχολής Μα¬ 
γνησίας στο κτίριο επί της οδού 28ης Οκτωβρίου 186, στο 
Βόλο, κατόπιν αιτήσεωςτης Μουσικής Σχολής. 

Στην αίθουσα ομαδικής διδασκαλίας δεν επιτρέπεται η 
φοίτηση περισσοτέρων των δέκα πέντε (15) σπουδαστών. 

Από τις διατάξεις της απόφασης αυής δεν προκαλείται 
δαπάνη σε βάρος του Κρατικού Προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 15 Σεπτεμβρίου 1999 

Με εντολή Υπουργού 
Ο Διευθυντής 
Π. ΠΟΛΥΧΡΟΝΟΠΟΥΛΟΣ 
—-*- 

Αοιθ. ΥΠΠΟ/ΚΑΤΕΧΝ/Δ/42705 (6) 

Έγκριση μεταβίβασης της άδειας ίδρυσης και λειτουρ - 

γίας του «Αχαϊκού Ωδείου». 

Η ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: , 

1. Το Ν. 1558/85 «Κυβέρνηση και Κυβερνητικά Οργα¬ 
να». 

2. Το Π.Δ. 941/77 «Περί Οργανισμού του Υπουργείου 
Πολιτισμού». 

3. Το Β.Δ. 16/1966 «Περί ιδρύσεως ιδιωτικών μουσικών 

ιδρυμάτων». , 

4. Το Ν. 299/76 «Περί Οργανισμού του Υπουργείου I Ιο- 

λιτισμού και Επιστημών». 

5. Την απόφαση αριθμ. 2213/51373/25.8.81 «Χορήγηση 
άδειος ίδρυσης και λειτουργίας Ωδείου στην Πάτρα» 
(ΦΕΚ 580/τ.Β723.9.81). 

6. Γην απόφαση αριθμ. ΥΠΠΟ/ΓΝΟΣ/49095/30.10.1991 
«Μεταβίβαση αρμοδιοτήτων Υπουργού και δικαιώματος 
υπονοαφής «Με εντολή Υπουργού» στους Γεν. Γραμμα¬ 
τείς Γεν. Διευθυντές και Προϊσταμένους των Διευθύνσε¬ 
ων Τμημάτων και Γραφείων της Κ.Υ. του ΥΠΠΟ». (ΦΕΚ 
987 /τ.Β/28. 11.1991). 

7. Την από 25.9.99 αίτηση, με τα συνημμένα δικαιολο- 
γητικσ, αποφασίζουμε: 

Εγκρίνουμε τη μεταβίβαση της άδειας ίδρυσης και λει¬ 
τουργίας του Αχαϊκού Ωδείου στην «Πολυφωνική Χορω¬ 
δίας Πάτρας», επειδή έχει τα νόμιμα προσόντα. 


Από τις διατάξεις της απόφασης αυτής δεν προκαλείται 
δαπάνη σε βάρος του Κρατικού Προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 15 Σεπτεμβρίου 1999 

Με εντολή Υπουργού 
Ο Διευθυντής 
Π. ΠΟΛΥΧΡΟΝΟΠΟΥΛΟΣ 
-♦- 

Αοιθ. ΥΠΠΟ/ΚΑΤΕΧΝ/Δ/42702 (7) 

Χορήγηση άδειας ίδρυσης και λειτουργίας Ωδείου, στο 
Γεώργιο Καλογεράκο. 

Η ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Το Ν. 1558/85 «Κυβέρνηση και Κυβερνητικά Όργα¬ 
να». 

2. Το Π.Δ. 941/77 «Περί Οργανισμού του Υπουργείου 
Πολιτισμού και Επιστημών». 

3. Το Β.Δ. 16/66 «Περί ιδρύσεως ιδιωτικών μουσικών ι¬ 
δρυμάτων». 

4. Το Ν. 299/76 «Περί ρυθμίσεως θεμάτων αφορωντων 
εις τον κανονισμόν λειτουργίας των ιδιωτικών μουσικών ι¬ 
δρυμάτων» ως και το από 11.11.57 Β.Δ. «Περί κυρώσεως 
του εσωτερικού κανονισμού του Ωδείου Θεσσαλονί κης». 

5. Το άρθρο 29τουΝ. 1158/81 «περί οργανώσεως και δι- 
οικήσεως Σχολών Ανωτέρας Καλλιτεχνικής Εκπαιδεύσε- 
ως». 

6. Το άρθρο 41 του Ν. 1597/86 «προστασία και ανάπτυ¬ 
ξη της Κινηματογραφίας, και άλλες διατάξεις του Υπουρ¬ 
γείου Πολιτισμού», 

7. Την ΥΠΠΟ/ΓΝΟΣ/33992/31.8.87 απόφαση «προϋπο¬ 
θέσεις λειτουργίας τμήματος κλασικής κιθάρας» (ΦΕΚ 
500/τΒ'/1987). 

8. Την απόφαση αριθμ. ΥΠΠΟ/ΓΝΟΣ/49095/30.10.91 α¬ 
πόφαση «Μεταβίβαση αρμοδιοτήτων Υπουργού και δικαι¬ 
ώματος υπογραφής «Με Εντολή Υπουργού» στους ι εν. 
Γραμματείς, Γεν. Διευθυντές και Ηρο.,ττάμενους των Δι¬ 
ευθύνσεων, Τμημάτων, Γραφείων, της Κ.Υ. του ΥΠΠΟ» 
(ΦΕΚ 987/Β/28.11.91 )- 

9. Το από 2.9.1999 πρακτικό αυτοψίας της Δ/νσης Τε¬ 
χνικών Υπηρεσιών, της Νομαρχιακής Αυτοδιοίκησης Λα¬ 
κωνίας. 

10. Την από 2.7.1999 αίτηση με τα συνημμένα δικαιολο- 
γητικά, αποφασίζουμε: 

1. Χορηγούμε στο Γεώργιο Καλογεράκο, άδεια ίδρυσης 
και λειτουργίας Ωδείου, που θα στεγαστεί στο κτίριο 
στους Μολάους Λακωνίας, και θα έχει την επωνυμία «Ε- 
ΠΙΔΑΥΡΕΙΟ ΩΔΕΙΟ». 

2. Το Ωδείο θα λειτουργήσει τις εξής Σχολές καιΤμήματα: 
Α. Σχολή Ανωτέρων Θεωρητικών Μαθημάτων και Συν- 

θέσεως με τμήματα: 

1. Ωδικής, 2. Αρμονίας, 3. Ενοργάνωσης, 4. Αντίστιξης, 
5. Φυγής. 

Β. Σχολή Ενοργάνου Μουσικής, με τμήματα: 

1. Πληκτών, 2. Εγχόρδων, 3. Πνευστών, 4. Κλασικής κι¬ 
θάρας. 

Γ. Σχολή Μονωδίας, με τμήμα Μονωδίας. 

3. Στην αίθουσα ομαδικής διδασκαλίας δεν επιτρέπεται 
η φοίτηση περισσοτέρων των δέκα πέντε (15) σπουδα¬ 
στών. 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


4. Η άδεια ισχύει από το σχολικό έτος 1999 - 2000. 

Από τις διατάξεις της απόφασης αυτής δενπροκαλείται 
δαπάνη σε βάρος του Κρατικού Προϋπολογισμού. 

Η απόφαση αυτή να δημοσιευτεί στην Εφημερίδα της 
Κυβερνήσεως. 

Αθήνα, 15 Σεπτεμβρίου 1999 

Με εντολή Υπουργού 
Ο Διευθυντής 
Π. ΠΟΛΥΧΡΟΝΟΠΟΥΛΟΣ 

-Φ- 

Αριθ. ΥΠΠΟ/ΚΑΤΕΧΝ/Δ/42817 (8) 

Έγκριση μεταβίβασης άδειας ίδρυσης και λειτουργίας 
του Ωδείου στην Ομόρρυθμο Εταιρεία «Σπύρος Ηλιά- 
δης και Σια Ο.Ε.». 

Η ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Το Ν. 1558/85 «Κυβέρνηση και Κυβερνητικά Όργα¬ 
να». 

2. Το Π.Δ. 941/77 «Περί Οργανισμού του Υπουργείου 
Πολιτισμού». 

3. Το Β.Δ. 16/1996 «Περί ιδρύσεως ιδιωτικών μουσικών 
ιδρυμάτων». 

4. Το Ν. 299/76 «περί Οργανισμού του Υπουργείου Πο¬ 
λιτισμού και Επιστημών». 

5. Την απόφαση ΥΠΠΟ/ΚΑΤΕΧΝ/10509/733/15.7.1988 
«Χορήγηση άδειας ίδρυσης και λειτουργίας Ωδείου» 
(ΦΕΚ 537/τ.Β71.8.88). 

6. Την από 17.9.99 αίτηση, της Ομορρύθμου Εταιρείας 
«Σπύρος Ηλιάδης και Σια Ο.Ε.» με τα συνημμένα δικαιο- 
λογητικά, αποφασίζουμε: 

1. Εγκρίνουμε τη μεταβίβαση της άδειας ίδρυσης και 
λειτουργίας του Κλασικού Ωδείου στην Ομόρρυθμο Εται¬ 
ρεία «Σπύρος Ηλιάδης και Σια Ο.Ε.». 

Από τις διατάξεις της απόφασης αυτής δεν προκαλείται 
δαπάνη σε βάρος του Κρατικού Προϋπολογισμού. 

Η απόφαση αυτή να δημοσιευτεί στην Εφημερίδα της 
Κυβερνήσεως. 

Αθήνα, 17 Σεπτεμβρίου 1999 

Με εντολή Υπουργού 
Ο Διευθυντής 
Π. ΠΟΛΥΧΡΟΝΟΠΟΥΛΟΣ 
-«- 

Αοιθ. ΥΠΠΟ/ΚΑΤΕΧΝ/Δ/42703 (9) 

Χορήγηση άδειας ίδρυσης και λειτουργίας Μουσικής 
Σχολής στην Αναστασία Χωτιάδου. 

Η ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Το Ν. 1558/85 «Κυβέρνηση και Κυβερνητικά Όργα¬ 
να». 

2. Το Π.Δ. 941/77 «Περί Οργανισμού του Υπουργείου 
Πολιτισμού και Επιστημών». 

3. Το Β.Δ. 16/66 «Περί ιδρύσεως ιδιωτικών μουσικών ι¬ 
δρυμάτων». 

4. Το Ν. 299/76 «Περί ρυθμίσεως θεμάτων αφορώντων 
εις τον κανονισμόν λειτουργίας των ιδιωτικών μουσικών ι¬ 
δρυμάτων» ως και το από 11.11.57 Β.Δ. «Περί κυρώσεως 
του εσωτερικού κανονισμού του Ωδείου Θεσσαλονίκης». 


5. Το άρθρο 29τουΝ. 1158/81 «περί οργανώσεως και δι- 
οικήσεως Σχολών Ανωτέρας Καλλιτεχνικής Εκπαιδεύσε- 
ως». 

6. Το άρθρο 41 του Ν. 1597/86 «προστασία και ανάπτυ¬ 
ξη της Κινηματογραφίας, και άλλες διατάξεις του Υπουρ¬ 
γείου Πολιτισμού». 

7. Την απόφαση ΥΠΠΟ/ΓΝΟΣ/33992/31.8.87 «προϋπο¬ 
θέσεις λειτουργίας τμήματος κλασικής κιθάρας» {ΦΕΚ 
500/τΒ'/1987). 

8. Την απόφαση αριθμ. ΥΠΠΟ/ΓΝΟΣ/49095/30.10.91 
«Μεταβίβαση αρμοδιοτήτων Υπουργού και δικαιώματος 
υπογραφής «Με Εντολή Υπουργού» στους Γεν. Γραμμα¬ 
τείς, Γεν. Διευθυντές και Προϊστάμενους των Διευθύνσε¬ 
ων, Τμημάτων, Γραφείων, της Κ.Υ. του ΥΠΠΟ» {ΦΕΚ 
987/Β/28.11.91). 

9. Το από 3.9.1999 πρακτικό αυτοψίας της Επιτροπής Ε¬ 
λέγχου καταλληλότητας κτιριακών εγκαταστάσεων, μου¬ 
σικών εκπαιδευτηρίων. 

ΙΟ.Την από 2.7.1999 αίτηση μετά συνημμένα δικαιολο- 
γητικά, αποφασίζουμε: 

1. Χορηγούμε στην Αναστασία Χωτιάδου, άδεια ίδρυ¬ 
σης και λειτουργίας Μουσικής Σχολής, που θα στεγαστεί 
στο κτίριο, της οδού Γεωργίου Αφαρά 58, στη Δραπε¬ 
τσώνα, και θα έχει επωνυμία «Μουσική Σχολή “ΑΧΤΑΙΑ”». 

2. Η Μουσική Σχολή, θα λειτουργήσει τα τμήμοσα: ωδι¬ 
κής, αρμονίας, αντίστιξης, φυγής, πληκτών, εγχόρδων, 
πνευστών, κλασικής κιθάρας. 

3. Στην αίθουσα ομαδικής διδασκαλίας δεν επιτρέπεται 
η φοίτηση περισσοτέρων των δεκαπέντε (15) σπουδα¬ 
στών. 

4. Η άδεια ισχύει από το σχολικό έτος 1999 ■ 2000. 

Από τις διατάξεις της απόφασης αυτής δεν προκαλείται 

δαπάνη σε βάρος του Κρατικού Προϋπολογισμού. 

Η απόφαση αυτή να δημοσιευτεί στην Εφημερίδα της 
Κυβερνήσεως. 

Αθήνα, 15 Σεπτεμβρίου 1999 

Με εντολή Υπουργού 
Ο Διευθυντής 
Π. ΠΟΛΥΧΡΟΝΟΠΟΥΛΟΣ 
-♦- 

Αριθ. 4141.13/08/99 (10) 

Τροποποίηση απόφασης «Προσόντα προϋποθέσεις και 
τρόπος εισαγωγής στη Σχολή Δοκίμων Υπαξιωματι- 
κών Λ.Σ.» (ΦΕΚ 877 Β'). 

Ο ΥΠΟΥΡΓΟΣ ΕΜΠΟΡΙΚΗΣ ΝΑΥΤΙΛΙΑΣ 

Έχοντας υπόψη: 

1. Τις διατάξεις των άρθρων 33 παράγραφος 2 του Ν. 
2638/1998 (ΦΕΚ 204 Α') και 3 παράγραφος 7 του Ν. 
2575/1998 (ΦΕΚ 23 Α'). 

2. Την απόφασή μας 4141.13/3/99/13.5.1999 «Προσό¬ 
ντα, προϋποθέσεις και τρόπος εισαγωγής στη Σχολή Δο¬ 
κίμων Υπαξιωματικών ΛΣ» (ΦΕΚ 877 Β') διόρθωση σφαλ¬ 
μάτων (ΦΕΚ 1324 Β'), όπως τροποποιήθηκε με την αριθμ. 
4141.13/06/99/4.6.99 όμοια (ΦΕΚ 1041 Β'). 

3. Το γεγονός ότι από τις διατάξεις της απόφασης αυ¬ 
τής δεν προκαλείται δαπάνη σε βάρος του Κρατικού Προ¬ 
ϋπολογισμού, αποφασίζουμε: 

Στο άρθρο 3 παράγραφος 2 στοιχείο α' της απόφασής 
μας 4141.13/3/99/13.5.1999 (ΦΕΚ 877 Β') προσπ'θεται 
δεύτερο εδάφιο ως ακολούθως: «Εφόσον υπάρχουν κε- 


νές θέσεις της γενικής κατηγορίας, τότε με την ίδια πα¬ 
ραπάνω διαδικασία, οι θέσεις αυτές είτε επαναπροκη- 
ρύσσονται είτε μεταφέρονται και προσαυξάνουν τις προς 
κάλυψη θέσεις ειδικοτήτων που προβλέπονται στη συ¬ 
γκεκριμένη προκήρυξη». 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πειραιάς, 27 Σεπτεμβρίου 1999 

Ο ΥΠΟΥΡΓΟΣ 

ΣΤΑΥΡΟΙ ΑΡ. ΣΟΥΜΑΚΗΣ 
-♦- 

(11) 

Ανάκληση των αριθμ. 3025/12.8.98 και 3138/11.9.98 απο¬ 
φάσεων του Νομάρχη Ανατ. Αττικής. 

Ο ΝΟΜΑΡΧΗΣ ΑΝΑΤ. ΑΤΤΙΚΗΣ 

Με την 3434/20.9.99 απόφαση του Νομάρχη Ανατ. Αττι¬ 
κής, που εκδόθηκε σύμφωνα με τις διατάξεις των Ν. 


2072/92 και 2345/95, καθώς και της Γ4α/201/1791/98 κοι¬ 
νής υπουργικής απόφασης, όπως αυτή διορθώθηκε στο 
ΦΕΚ 579/98/τ.Β' ανακλήθηκαν οι 3025/12.8.98 και 
3138/11.9.98 αποφάσεις, με τις οποίες χορηγήθηκε αντί¬ 
στοιχα άδεια ίδρυσης και άδεια λειτουργίας Στέγης Αυ¬ 
τόνομης διαβίωσης (ΣΑΔ) στην εταιρεία με την επωνυμία 
«ΚΑΤΟΙΚΙΕΣ ΕΙΔΙΚΩΝ ΠΡΟΣΩΠΩΝ ΑΕ», δυναμικότητος 
70 ατόμων (2 ενότητες) που δεν πάσχουν από κινητική α¬ 
ναπηρία αλλά αποκλειστικά και μόνο από νοητική υστέ¬ 
ρηση και ψυχικές παθήσεις - διαταραχές και στις κτιρια- 
κές εγκαταστάσεις της με την επωνυμία «ΠΙΚΕΡΜΙ ΜΕΛΑ¬ 
ΘΡΟΝ» στη θέση Διώνη Πικερμίου Αττικής και στις οδούς 
Κιλκίς - Σερρών. 

Ο Νομάρχης 

ΔΗΜΗΤΡΙΟΣ ΑΝΑΣΤ. ΦΡΑΓΚΟΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



